**Revolta**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Revolta

I-atâta plâns, și-atâta jale

Și de tristețe nici n-avem somn...

Ne-apar în minte atâtea mame,

Ce-și vor copiii teferi, înapoi.

Și strigătele lor prelungi

Fac scară lungă pân' la cer...

Și-oftează îngerii, cu lacrimi,

Iar cerul are nori prea grei.

Suntem solidari în suferință

Și revoltați de pașii înceți...

Și ne mirăm, de-i cu putință

Să n-avem legi, pentru mișei!

Promisiuni se fac cu carul

Răspunsuri sunt: "pe viitor!..."

Ne mor speranțele în fașă,

Purtăm bandaje toți la ochi?

Umblăm ca orbii, făr' de vină

Călcăm pământ parcă minat...

O țară-ntreagă plânge-n hohot,

Ne arde-n suflet neîncetat.

Pășim prin lacrimi neuscate,

Mai poate timpul vindeca?...

Atâtea plăgi , adânc săpate,

Prin rugăciuni, noi vrem uita!

~3 Noiembrie 2015~